Public procurement notice: Contract Notice
Published: 2025-12-26
Buyer: Úrad pre verejné obstarávanie
Country: SK
Region: SK010
Contract type: Services
Procedure: Open procedure
CPV classification: 72000000 | 72250000: System and support services | 72260000: Software-related services
Estimated value: 3546920 EUR
Submission deadline: 2026-02-02
Award criteria: price

Technical requirements: Uchádzač alebo záujemca preukazuje splnenie podmienky účasti podľa § 32 ods. 1 písm. a) zákona o verejnom obstarávaní č. 343/2015 Z.z., že nebol on, ani jeho štatutárny orgán, ani člen štatutárneho orgánu, ani člen dozorného orgánu, ani prokurista právoplatne odsúdený za trestný čin korupcie, trestný čin poškodzovania finančných záujmov Európskych spoločenstiev, trestný čin legalizácie príjmu z trestnej činnosti, trestný čin založenia, zosnovania a podporovania zločineckej skupiny, trestný čin založenia, zosnovania alebo podporovania teroristickej skupiny, trestný čin terorizmu a niektorých foriem účasti na terorizme, trestný čin obchodovania s ľuďmi, trestný čin, ktorého skutková podstata súvisí s podnikaním alebo trestný čin machinácie pri verejnom obstarávaní a verejnej dražbe jedným z nasledovných spôsobov: 

1. doloženým výpisom z registra trestov nie starším ako tri mesiace, 
2. zápisom do Zoznamu hospodárskych subjektov,
3. predbežne vyplneným jednotným európskym dokumentom (JED) podľa § 39 ods. (1) ZVO.

Ak uchádzač alebo záujemca má sídlo, miesto podnikania alebo obvyklý pobyt mimo územia Slovenskej republiky a štát jeho sídla, miesta podnikania alebo obvyklého pobytu nevydáva požadovaný doklad alebo nevydáva ani rovnocenný doklad, možno ho nahradiť čestným vyhlásením podľa predpisov platných v štáte jeho sídla, miesta podnikania alebo obvyklého pobytu.
Uchádzač alebo záujemca preukazuje splnenie podmienky účasti podľa § 32 ods. 1 písm. b) a c) zákona o verejnom obstarávaní č. 343/2015 Z.z., t. j. že: 
 - nemá evidované nedoplatky na poistnom na sociálne poistenie a zdravotná poisťovňa neeviduje voči nemu pohľadávky po splatnosti podľa osobitných predpisov,
 - nemá evidované daňové nedoplatky voči daňovému úradu a colnému úradu podľa osobitných predpisov v Slovenskej republike a v štáte sídla, miesta podnikania alebo obvyklého pobytu, jedným z nasledovných spôsobov:

1. doloženým potvrdením zdravotnej poisťovne , Sociálnej poisťovne, a doloženým potvrdením miestneho príslušného daňového úradu a colného úradu nie starším ako tri mesiace,
2. zápisom do Zoznamu hospodárskych subjektov,
3. predbežne vyplneným jednotným európskym dokumentom (JED) podľa § 39 ods. 1 ZVO.

Ak uchádzač alebo záujemca má sídlo, miesto podnikania alebo obvyklý pobyt mimo územia Slovenskej republiky a štát jeho sídla, miesta podnikania alebo obvyklého pobytu nevydáva požadovaný doklad alebo rovnocenný doklad, možno ho nahradiť čestným vyhlásením podľa predpisov platných v danom štáte.
Uchádzač alebo záujemca preukazuje splnenie podmienky účasti podľa § 32 ods. 1 písm. d) zákona o verejnom obstarávaní č. 343/2015 Z.z., t. j. že nebol na jeho majetok vyhlásený konkurz, nie je v reštrukturalizácii, nie je v likvidácii, ani nebolo proti nemu zastavené konkurzné konanie pre nedostatok majetku alebo zrušený konkurz pre nedostatok majetku, jedným z nasledovných spôsobov:

1. doloženým potvrdením príslušného súdu nie starším ako tri mesiace,
2. zápisom do Zoznamu hospodárskych subjektov,
3. predbežne vyplneným jednotným európskym dokumentom (JED) podľa § 39 ods. 1 ZVO.

Ak uchádzač alebo záujemca má sídlo, miesto podnikania alebo obvyklý pobyt mimo územia Slovenskej republiky a štát jeho sídla, miesta podnikania alebo obvyklého pobytu nevydáva požadovaný doklad alebo rovnocenný doklad, možno ho nahradiť čestným vyhlásením podľa predpisov platných v danom štáte.
Uchádzač alebo záujemca preukazuje splnenie podmienky účasti, že je oprávnený dodávať tovar, uskutočňovať stavebné práce alebo poskytovať službu podľa § 32 ods. 1 písm. e)  zákona o verejnom obstarávaní č. 343/2015 Z. z. doloženým dokladom o oprávnení dodávať tovar, uskutočňovať stavebné práce alebo poskytovať službu, ktorý zodpovedá predmetu zákazky.

Uchádzač alebo záujemca preukazuje splnenie podmienky účasti, že nemá uložený zákaz účasti vo verejnom obstarávaní potvrdený konečným rozhodnutím v Slovenskej republike a v štáte sídla, miesta podnikania alebo obvyklého pobytu podľa  §32 ods. 1 písm. f) zákona o verejnom obstarávaní č. 343/2015 Z.z. doloženým čestným vyhlásením.
Verejný obstarávateľ a obstarávateľ môžu kedykoľvek počas verejného obstarávania vylúčiť uchádzača alebo záujemcu, ak existujú dôvody týkajúce sa podstatného porušenia zmluvných povinností, závažného porušenia profesijných povinností, narušením hospodárskej súťaže, porušením povinností v oblasti profesijnej etiky, pracovného, sociálneho alebo environmentálneho práva. Verejný obstarávateľ a obstarávateľ vylúčia kedykoľvek počas verejného obstarávania uchádzača alebo záujemcu, ak poskytol nepravdivé informácie, pokúsil sa neoprávnene ovplyvniť postup verejného obstarávania, prípadne sa zapojil do jeho prípravy spôsobom, ktorý znemožňuje zabezpečiť hospodársku súťaž, konflikt záujmov nemnožno odstrániť inými účinnými opatreniami.

Eligibility requirements: Podmienky účasti technickej alebo odbornej spôsobilosti preukáže uchádzač predložením týchto dokladov:

Uchádzač preukáže splnenie podmienky účasti podľa ustanovenia § 34 ods. 1 písm. a) zákona o verejnom obstarávaní zoznamom poskytnutých služieb za predchádzajúce tri roky od vyhlásenia verejného obstarávania s uvedením cien, lehôt dodania a odberateľov; dokladom je referencia, ak odberateľom bol verejný obstarávateľ alebo obstarávateľ podľa zákona o verejnom obstarávaní.

Minimálna požadovaná úroveň štandardov:

Podmienka účasti podľa ustanovenia § 34 ods. 1 písm. a) zákona o verejnom obstarávaní bude splnená, ak uchádzač preukáže:

Zoznamom poskytnutých služieb zrealizované plnenia rovnakého alebo podobného charakteru (t. j. komplexný informačný systém poskytujúci používateľské rozhranie, administračné rozhranie a online integračné rozhranie na minimálne 1 externý systém) ako je predmet zákazky za predchádzajúce tri roky od vyhlásenia verejného obstarávania s uvedeným cien, lehôt a odberateľov (vyhlásením verejného obstarávania je deň zverejnenia v Publikačnom vestníku EÚ – ďalej len „rozhodné obdobie“), pričom plnenia boli v min. objeme 1 500 000,00 EUR bez DPH kumulatívne za rozhodné obdobie.

Predložený Zoznam musí byť doplnený dokladom, ktorým je referencia, ak odberateľom bol verejný obstarávateľ alebo obstarávateľ podľa zákona o verejnom obstarávaní, ak také referencie existujú. Doplnením a preukázaním podľa predchádzajúcej vety sa rozumie spôsob podľa § 40 ods. 5 písm. a) zákona o verejnom obstarávaní, t. j. verejný obstarávateľ zohľadní referencie uchádzača uvedené v predloženom Zozname a uverejnené v evidencii referencií podľa § 12 zákona o verejnom obstarávaní, ak takéto referencie ku dňu predloženia ponuky existujú a uchádzač ich v ponuke identifikoval.

V prípade, ak službu poskytoval uchádzač ako člen skupiny dodávateľov, vyčísli a započíta iba počet ním poskytnutých služieb.

V prípade, ak uchádzač predkladá referenciu alebo dôkaz o poskytnutí služby, ktorej poskytnutie časovo presahuje posudzované obdobie, uchádzač v zozname uvedie samostatne hodnotu iba za tú časť poskytnutej služby, ktorá bola poskytnutá v posudzovanom období (a len túto sumu uchádzač započíta do celkového súčtu poskytnutej služby).

Pre riadne posúdenie splnenia podmienky účasti musí zoznam obsahovať minimálne tieto povinné údaje:

- Obchodné meno a sídlo dodávateľa;
- Zmluvný termín a skutočný termín rozhodného plnenia.

Pozn.: V prípade, že skutočný termín sa líši od zmluvného termínu, bude akceptovaný skutočný termín rozhodného plnenia v rozhodnom období;

- Podrobný popis plnenia, z ktorého musí byť jasne a určito zrejmé, čo bolo predmetom plnenia;

Pozn.: V prípade, že deklarované plnenie bude obsahovať aj také plnenie, ktoré nepatrí pod rozhodné plnenie, bude akceptované len rozhodné plnenie, ktoré je uchádzač povinný riadne popisom identifikovať a v alikvotnom vyjadrení plnenia za rozhodné obdobie.

- Zmluvnú celkovú cenu za rozhodné plnenie a skutočnú (fakturovanú) celkovú cenu za rozhodné plnenie, ktorou sa pre účely vyhodnotenia rozumie cena plnenie v tvare min. cena bez DPH (ďalej len cena).

Pozn.: V prípade, že skutočne fakturovaná cena sa líši od zmluvnej ceny, bude akceptovaná táto skutočne fakturovaná cena za rozhodné obdobie.

Ak sa uchádzač na preukázanie splnenia podmienky rozhodne použiť referenciu vedenú v informačnom systéme ÚVO – v Evidencii referencií, uvedie v zozname:

- názov objednávateľa,

- registračné číslo tejto referencie.

Zoznam musí obsahovať aj súčet cien všetkých plnení relevantných pre vyhodnotenie v EUR bez DPH za rozhodné obdobie podľa zadanej podmienky.

V prípade, ak uchádzač preukáže rozhodné plnenie, v rámci ktorého sa podieľal ako subdodávateľ alebo ako člen skupiny dodávateľov prípadne združenia, v Zozname okrem ostatných požadovaných údajov uvedie osobitne jeho podiel plnenia podľa pravidiel uvedených v písm. c) až e) tejto podmienky účasti.

Zoznam poskytnutých služieb musí byť podpísaný osobou oprávnenou konať v mene uchádzača, v prípade skupiny dodávateľov musí byť podpísaný osobou/osobami oprávnenými konať v danej veci za člena skupiny dodávateľov.
Uchádzač preukáže splnenie podmienky účasti podľa ustanovenia § 34 ods. 1 písm. g) zákona o verejnom obstarávaní údajmi o vzdelaní a odbornej praxi alebo o odbornej kvalifikácii osôb určených na plnenie zmluvy alebo riadiacich zamestnancov, ak nie sú kritériom na vyhodnotenie ponúk.

Minimálna požadovaná úroveň štandardov:
Podmienka účasti podľa ustanovenia § 34 ods. 1 písm. g) ZVO bude splnená, ak uchádzač predloží:

Kľúčový expert č. 1 – Projektový manažér
profesijný životopis alebo iný ekvivalentný doklad, ktorým preukáže
- minimálne päťročnú (5) odbornú prax projektového manažéra v oblasti projektového riadenia IT projektov,

- platný certifikát z odbornosti riadenia projektov a to minimálne na úrovni PRINCE2 Practitioner alebo ekvivalent daného certifikátu vydaný medzinárodne uznávanou akreditačnou a certifikačnou autoritou

Realizácia projektu predstavuje komplexnú implementáciu informačného systému vo verejnej správe s viacerými integračnými väzbami, vysokými bezpečnostnými požiadavkami, rozsiahlym testovaním, prepojením na legislatívne procesy a s priamym dopadom na kľúčové procesy objednávateľa. Z tohto dôvodu je nevyhnutné, aby bol projekt riadený certifikovaným projektovým manažérom, ktorý má preukázateľné vedomosti a schopnosti pracovať podľa uznávaných metodík projektového riadenia. Certifikát PRINCE2 je v prostredí verejnej správy a informačných systémov štandardne uznávanou platformou projektového riadenia a jeho požadovanie je preto opodstatnené

Kľúčový expert č. 2 - Hlavný softvérový analytik

profesijný životopis alebo iný ekvivalentný doklad, ktorým preukáže
- minimálne päťročnú (5) odbornú prax v oblasti SW analýzy alebo IT analýzy,

- platný certifikát v oblasti modelovania napr. OMG Certified UML Professional 2 - Foundation alebo ekvivalent daného certifikátu vydaný medzinárodne uznávanou akreditačnou a certifikačnou autoritou

Súčasťou projektu je Analýza a dizajn, ktorých súčasťou je Detailný návrh riešenia s vysokými nárokmi na presnú špecifikáciu procesov, dátových modelov, integračných rozhraní, doménovej logiky a požiadaviek. Aby bola zabezpečená konzistentná, formálna a jednoznačná špecifikácia funkcionality, je nevyhnutné, aby kľúčový analytik disponoval preukázanou znalosťou štandardizovaných modelovacích techník. Certifikát OMG Certified UML Professional 2 Foundation je medzinárodne uznávaný dôkaz, že expert ovláda štandard OMG UML – najpoužívanejší modelovací jazyk pri návrhu IS.

Kľúčový expert č. 3 – Hlavný architekt

profesijný životopis alebo iný ekvivalentný doklad, ktorým preukáže
- minimálne päťročnú (5) odbornú prax v oblasti návrhu architektúry riešenia informačných technológií,

- platný certifikát pre oblasť návrhu architektúry IT TOGAF úrovne Foundation (Level 1) alebo ekvivalent daného certifikátu vydaný medzinárodne uznávanou akreditačnou a certifikačnou autoritou

Súčasťou projektu je Analýza a dizajn, ktorých súčasťou je návrh biznis architektúry, aplikačnej a dátovej architektúry s veľkým počtom integračných väzieb, náročnými bezpečnostnými požiadavkami, viacerými doménami, vysokou prevádzkovou kritickosťou a požiadavkami na konzistentnú architektúru v súlade s pravidlami verejnej správy. Na riadenie tejto úrovne komplexnosti je nevyhnutný skúsený architekt s preukázanou znalosťou medzinárodne uznávaných architektonických postupov. Certifikát TOGAF Foundation potvrdzuje, že architekt ovláda štandardizovaný rámec enterprise architektúry a je schopný zabezpečiť jednotný, riadený a metodický návrh IS.

Kľúčový expert č. 4 - Hlavný tester

profesijný životopis alebo iný ekvivalentný doklad, ktorým preukáže
- minimálne päťročnú (5) odbornú prax v oblasti testovania informačných systémov,

- platný certifikát v oblasti testovania ISTQB Certified tester úrovne Foundation alebo ekvivalent daného certifikátu vydaný medzinárodne uznávanou akreditačnou a certifikačnou autoritou

Projekt predstavuje komplexný informačný systém s vysokými nárokmi na kvalitu, konzistentnosť a bezpečnosť, pričom dodávka zahŕňa etapu Implementácia a testovanie. Z tohto dôvodu je nevyhnutné, aby bol proces testovania riadený kvalifikovaným odborníkom so štandardizovanými znalosťami testovacích postupov. Certifikát ISTQB je medzinárodne uznávaný dôkaz odbornej spôsobilosti v oblasti softvérového testovania a jeho požadovanie je primerané.

Kľúčový expert č. 5 – Špecialista pre oblasť integrácie

- profesijný životopis alebo iný ekvivalentný doklad, ktorým preukáže
- minimálne päťročnú (5) odbornú prax v oblasti návrhu a implementácie integračných rozhraní informačných systémov,

Projekt predstavuje realizáciu komplexného informačného systému s požiadavkou na integrácie na existujúce interné systémy objednávateľa ako aj externé systémy (AP). Integrácie sú jedným z najrizikovejších a najkomplexnejších prvkov IT projektov, preto je nevyhnutné, aby bol implementácia integračných rozhraní riadená skúseným odborníkom. Požiadavka na experta so skúsenosťami v oblasti implementácie integračných rozhraní je objektívne opodstatnená.

Pokračovanie v podmienke účasti č. 3.
Kľúčový expert č. 6 – Analytik pre kybernetickú bezpečnosť

- profesijný životopis alebo iný ekvivalentný doklad, ktorým preukáže
- minimálne trojročnú (3) odbornú prax v oblasti kybernetickej bezpečnosti,

Projekt predstavuje implementáciu a prevádzku informačného systému s vysokou kritickosťou, ktorý obsahuje viaceré integračné väzby, pracuje s citlivými údajmi, komunikuje s externými systémami a musí spĺňať legislatívne požiadavky na kybernetickú bezpečnosť. Súčasťou architektúry je nasadenie a prevádzka bezpečnostných technológií typu Intrusion Detection System (IDS), Intrusion Prevention System (IPS) a nástroje pre Threat Hunting. Z tohto dôvodu je nevyhnutné, aby projekt obsahoval odborníka s priamou, praktickou skúsenosťou s návrhom, konfiguráciou a prevádzkou týchto bezpečnostných mechanizmov.

Kľúčový expert č. 7 – Špecialista pre oblasť prevádzky informačných technológií

- profesijný životopis alebo iný ekvivalentný doklad, ktorým preukáže
- minimálne päťročnú (5) odbornú prax v oblasti riadenia procesov IT služieb alebo v oblasti riadenia projektov v oblasti prevádzky informačných technológií,
- platný certifikát z oblasti riadenia IT služieb napr. ITIL Foundation Certificate in IT Service Management alebo ekvivalent daného certifikátu vydaný medzinárodne uznávanou akreditačnou a certifikačnou autoritou v danej oblasti

Projekt nepredstavuje jednorazovú dodávku softvéru, ale plnohodnotnú IT službu s celým životným cyklom prevádzky: monitoring, incident management, change management, release management, dokumentácia, správa dostupnosti, riešenie problémov a komunikácia s užívateľmi. Na zabezpečenie spoľahlivej a stabilnej prevádzky je nevyhnutné, aby tím obsahoval odborníka s preukázanou kvalifikáciou podľa medzinárodného štandardu ITIL.

Verejný obstarávateľ požaduje, aby každý expert bol preukázaný inou fyzickou osobou (1 kľúčový expert = 1 fyzická osoba).

Uchádzač preukáže odbornú spôsobilosť expertov predložením profesijného životopisu alebo ekvivalentného dokladu k jednotlivým expertom (č. 1-7), podpísaný dotknutou osobou, musí obsahovať minimálne:

- meno a priezvisko experta,
- najvyššie dosiahnuté vzdelanie experta (inštitúcia, od-do),
- história zamestnania/odbornej praxe experta (zamestnávateľ, trvanie pracovného pomeru/trvanie odbornej praxe/, rok a mesiac od – do, pozícia, ktorú expert zastával),
- praktické skúsenosti experta (názov zmluvy/projektu, pozícia na projekte/predmete zmluvy, stručný opis projektu/predmetu plnenia zmluvy; obdobie rok a mesiac od - do, kontaktné údaje odberateľa – názov, sídlo, emailový a telefonický kontakt, kde si bude môcť verejný -obstarávateľ overiť informácie),
- dátum a podpis experta
- súhlas so spracovávaním osobných údajov

Zo životopisu musí byť zároveň zrejmé, či je zamestnancom uchádzača alebo sa jedná o osobu, ktorej technické a odborné kapacity uchádzač využíva na preukázanie splnenia podmienky účasti. V takom prípade musí uchádzač dodržať povinnosti vyplývajúce z ustanovenia § 34 ods. 3 zákona o verejnom obstarávaní.
Uchádzač preukáže podmienky účasti podľa § 34 ods. 1 písm. d) zákona o verejnom obstarávaní v nadväznosti na § 35 zákona o verejnom obstarávaní, že pri plnení predmetu zákazky bude používať zavedený a používaný systém manažérstva kvality.

Ako dôkaz o zavedení a používaní systému manažérstva kvality predloží uchádzač platný doklad:

- Certifikát systému manažérstva kvality podľa normy ISO 9001 vydaný akreditovanou osobou, ktorej bola na základe preukázania splnenia akreditačných požiadaviek udelená akreditácia (ďalej len „akreditovaná osoba“) alebo iným ekvivalentným dôkazom vydaným akreditovanou osobou rovnocenný opatreniam manažérstva kvality, vzťahujúci sa k oblasti, ktorá je predmetom zákazky.

Verejný obstarávateľ uzná ako rovnocenný certifikát vydaný príslušným orgánom členského štátu. Ak uchádzač objektívne nemal možnosť získať príslušný certifikát v určených lehotách, verejný obstarávateľ prijme aj iné dôkazy o rovnocenných opatreniach na zabezpečenie systému manažérstva kvality predložené uchádzačom, ktorými preukáže, že ním navrhované opatrenia sú v súlade s požadovanými slovenskými technickými normami na systém manažérstva kvality.

Požiadavka, aby dodávateľ softvérového riešenia disponoval certifikátom ISO/IEC 9001 - Systém manažérstva kvality je plne opodstatnená, pretože zavedenie systému manažérstva kvality zabezpečuje riadenú, konzistentnú a preukázateľne kvalitnú realizáciu všetkých procesov spojených s dodávkou systému, jeho vývojom, implementáciou a následnou podporou.
Uchádzač preukáže podmienky účasti podľa § 34 ods. 1 písm. d) zákona o verejnom obstarávaní v nadväznosti na § 35 zákona o verejnom obstarávaní, že pri plnení predmetu zákazky bude používať zavedený a používaný systém manažérstva informačnej bezpečnosti.

Ako dôkaz o zavedení a používaní systému riadenia informačnej bezpečnosti predloží uchádzač platný doklad:

- Certifikát systému riadenia informačnej bezpečnosti podľa normy ISO 27001 vydaný akreditovanou osobou, ktorej bola na základe preukázania splnenia akreditačných požiadaviek udelená akreditácia, alebo iným ekvivalentným dôkazom vydaným akreditovanou osobou rovnocenný opatreniam riadenia informačnej bezpečnosti, vzťahujúci sa k oblasti, ktorá je predmetom zákazky.

Verejný obstarávateľ uzná ako rovnocenný certifikát vydaný príslušným orgánom členského štátu. Ak uchádzač objektívne nemal možnosť získať príslušný certifikát v určených lehotách, verejný obstarávateľ prijme aj iné dôkazy o rovnocenných opatreniach na zabezpečenie systému riadenia informačnej bezpečnosti predložené uchádzačom, ktorými preukáže, že ním navrhované opatrenia sú v súlade s požadovanými slovenskými technickými normami na systém riadenia informačnej bezpečnosti.

Požiadavka, aby dodávateľ softvérového riešenia disponoval certifikátom ISO/IEC 27001 – Systém manažérstva informačnej bezpečnosti (ISMS) je plne opodstatnená vzhľadom na charakter dodávaného riešenia, spracovávané údaje a potrebu minimalizovať bezpečnostné, prevádzkové a legislatívne riziká. V kontexte softvérového riešenia, ktoré spracúva finančné, obchodné a citlivé údaje, je dôsledná ochrana informácií kritickým prvkom celej implementácie.
Uchádzač preukáže podmienky účasti podľa § 34 ods. 1 písm. d) zákona o verejnom obstarávaní v nadväznosti na § 35 zákona o verejnom obstarávaní, že pri plnení predmetu zákazky bude používať zavedený a používaný systém riadenia služieb.

Ako dôkaz o zavedení a používaní systému riadenia služieb predloží uchádzač platný doklad:

- Certifikát systému riadenia služieb podľa normy ISO/IEC 20000 vydaný akreditovanou osobou, ktorej bola na základe preukázania splnenia akreditačných požiadaviek udelená akreditácia, alebo iným ekvivalentným dôkazom vydaným akreditovanou osobou rovnocenný opatreniam riadenia služieb, vzťahujúci sa k oblasti, ktorá je predmetom zákazky.

Verejný obstarávateľ uzná ako rovnocenný certifikát vydaný príslušným orgánom členského štátu. Ak uchádzač objektívne nemal možnosť získať príslušný certifikát v určených lehotách, verejný obstarávateľ prijme aj iné dôkazy o rovnocenných opatreniach na zabezpečenie systému riadenia služieb predložené uchádzačom, ktorými preukáže, že ním navrhované opatrenia sú v súlade s požadovanými slovenskými technickými normami na systém riadenia služieb.

Požiadavka na predloženie certifikátu ISO/IEC 20000 je plne opodstatnená, pretože dodávka softvérového riešenia nepredstavuje jednorazový produkt, ale dlhodobú službu, ktorá zahŕňa podporu, správu incidentov, riadenie zmien, údržbu a prevádzku. ISO 20000 garantuje, že dodávateľ má zavedené štandardizované, preukázateľné a auditované procesy IT služieb podľa medzinárodne uznávaného rámca ITSM.
Uchádzač preukáže podmienky účasti podľa § 34 ods. 1 písm. h) zákona o verejnom obstarávaní v nadväznosti na § 36 zákona o verejnom obstarávaní, že pri plnení predmetu zákazky bude používať zavedený a používaný systém environmentálneho manažérstva.

Ako dôkaz o zavedení a používaní systému environmentálneho manažérstva predloží uchádzač platný doklad:

- Certifikát systému environmentálneho manažérstva podľa normy ISO 14001 (v oblasti IKT) vydaný akreditovanou osobou, ktorej bola na základe preukázania splnenia akreditačných požiadaviek udelená akreditácia, alebo iným ekvivalentným dôkazom vydaným akreditovanou osobou rovnocenný opatreniam systému environmentálneho manažérstva, vzťahujúci sa k oblasti, ktorá je predmetom zákazky.

Verejný obstarávateľ uzná ako rovnocenný certifikát vydaný príslušným orgánom členského štátu. Ak uchádzač objektívne nemal možnosť získať príslušný certifikát v určených lehotách, verejný obstarávateľ prijme aj iné dôkazy o rovnocenných opatreniach na zabezpečenie systému environmentálneho manažérstva predložené uchádzačom, ktorými preukáže, že ním navrhované opatrenia sú v súlade s požadovanými slovenskými technickými normami na systém riadenia environmentálneho manažérstva.

Požiadavka, aby dodávateľ softvérového riešenia disponoval certifikátom ISO 14001 – systém environmentálneho manažérstva je odôvodnená snahou zabezpečiť, že realizácia projektu prebieha v súlade s princípmi trvalo udržateľného rozvoja, ekologického riadenia organizácie a minimalizácie environmentálnych dopadov. Aj pri softvérových projektoch dodávateľ vykonáva množstvo činností (servis, podpora, infraštruktúra, používanie energií, životný cyklus hardvéru, fyzická prevádzka firmy), ktoré majú environmentálny dopad a ktoré sú v rámci ISO 14001 riadené, monitorované a zlepšované.
Zábezpeka ponuky sa vyžaduje. Verejný obstarávateľ požaduje viazanosť ponuky zabezpečiť zábezpekou ponuky v zmysle § 46 ods. 1 a ods. 3 zákona o verejnom obstarávaní, a to vo výške 170 000 EUR (slovom: jednostosedemdesiattisíc eur), resp. ekvivalent v inej mene. 
Zábezpeka je poskytnutie bankovej záruky, poistenie záruky alebo zloženie finančných prostriedkov na účet verejného obstarávateľa v banke alebo v pobočke zahraničnej banky. 
V prípade zloženia zábezpeky v inej mene ako Eur, prevod/prepočet na Eur sa uskutoční podľa kurzového lístka ECB platného v deň lehoty na predkladanie ponúk.

Podrobné informácie sú uvedené v bode 13 Zväzok I. Súťažných podkladov.
Úspešnou bude ponuka uchádzača, ktorý poskytne verejnému obstarávateľovi najnižšiu (celkovú) cenu za predmet zákazky v EUR s daňou z pridanej hodnoty a umiestni sa na 1. mieste podľa zostaveného poradia podľa výšky ponukovej ceny vzostupne
Lehoty na predloženie námietok upravuje platný a účinný zákon o verejnom obstarávaní.